Linnar Priimägi

Linnar Priimägi (sündinud 29. märtsil 1954 Tallinnas) on eesti kunstiteadlane, kriitik ja luuletaja.

Ta on kirjutanud raamatuid, esseistikat ja kriitikat.

1978. aastal ilmus Tartus omakirjastusliku väljaandena Ants Juske ja Linnar Priimäe kirjutis "Tartu sügis". 

Elulugu
 Haridus 
Linnar Priimägi on lõpetanud 1972. aastal Tallinna 42. Keskkooli ja 1977. aastal Tartu Riikliku Ülikooli romaani-germaani filoloogi diplomiga ("Verbaalsünesteesia süsteemist. Brentano luuletekstide verbaalsünesteetiline analüüs" 1977), kaitsnud magistritöö (MA) kunstiajaloo alal Eesti Kunstiakadeemias ("Albrecht Düreri sulejoonistuse W.261, nn Londoni Apollo ikonograafiline ning ideeline kontekst", 1995) ja doktoritöö (PhD) psühholoogia alal Tallinna Ülikoolis ("Klassitsism. Inimkeha retoorika klassitsistliku kujutavkunsti kaanonites" TLÜ Kirjastus, 2005 – kolmes osas).

 Töökohad 
2006–2020 Tallinna Ülikooli reklaami ja imagoloogia osakonna dotsent
2002, 2003 Tallinna linnavalitsuse lepinguline mainekujundusnõunik
2002 Tallinna Pedagoogikaülikooli reklaami ja imagoloogia õppetooli juhataja kt
2001 Tallinna Pedagoogikaülikooli reklaami ja meedia osakonna juhataja kt
2000 Tallinna Pedagoogikaülikooli reklaami ja meedia õppekava juht, lektor
1998 Tallinna Pedagoogikaülikooli reklaami ja meedia osakonna juhataja
1996 Tallinna Pedagoogikaülikooli reklaami ja meedia õppetooli dotsent
1995 Tallinna Pedagoogikaülikooli reklaami ja meedia õppetooli hoidja kt
1993 Tallinna Pedagoogikaülikooli eksperimentaalesteetika laboratooriumi juhataja, teadur
1990–1993 (Riikliku Akadeemilise) Teatri Vanemuine direktor – kunstiline juht
1990 Tartu Linnavalitsuse liige, humanitaarnõunik teadus-, haridus-, kultuuri- ja usuküsimustes
1987–1990 (Riikliku Akadeemilise) Teatri Vanemuine peanäitejuhi abi kirjanduse alal
1977–1989 ajaleht Edasi (Postimees), mh kultuuriosakonna juhataja
1977 Tartu Riikliku Ülikooli romaani ja germaani filoloogia õppejõud
1972 Tallinna 42. Keskkool

Töö õppejõuna
Ta on õpetanud Tartu Ülikoolis saksa keelt ja kirjanduskriitika teooriat, Eesti Muusikaakadeemias filosoofia ajalugu, Eesti Õigusinstituudis kunstiajalugu, Tallinna Pedagoogikaülikooli ja Tallinna Ülikoolis kultuurilugu, mainekujundust, propagandatehnikaid, režiid, turundust ja stilistikat. Ta oli kuni 2020. aastani Tallinna Ülikooli dotsent.

Tallinna linnavalitsuse nõustamine
2002. ja 2003. aastal nõustas Priimägi Tallinna Linnavalitsust kuvandiloomes. Tema ideedest on realiseerunud Vabaduse kell, ellu on kutsutud Tallinna päeva tähistamine 15. mail jm.

Loominguline tegevus
 Näitlejarollid 
 "Tavatu lugu" (Tallinnfilm, 1974, lavastaja Kalju Komissarov)
 "Jõulud Vigalas" (parun Uexküll, Tallinnfilm, 1980, lavastaja Mark Soosaar)
 "Minu Leninid" (Freya Film, 1997, lavastaja Hardi Volmer)
 "Kapsapea II" (Tallinnfilm, 1998, lavastaja Riho Unt)
 "Ma langesin esimesel sõjasuvel" (Saksa sõjavang, RAT Vanemuine, 1982, lavastaja Kaarel Ird)
 "Aga naised, härra salanõunik?" (Johann Wolfgang Goethe, RAT Vanemuine, 1992, lavastaja Ülo Vilimaa)
 "Mis su nimi on?" (lühifilm, Maria Avdjuško 2009)

 Teatrilavastused 
 Vanemuises 
 Heiner Müller, "Philoktetes" (ka lavakujundus ja kostüümid, 1989)
 Oscar Wilde, "Ideaalne abikaasa" (ka lavakujundus ja kostüümid, 1991)
 Johann Wolfgang Goethe, "Faust" (I osa, ka lavakujundus, 1992)
 Vanema saksa ja inglise salongilaulu kava "Merci, mon ami" (1991)
 Vera Lynni laulude kava "Ma homme sinilindu näen" (ka lavakujundus ja kostüümid, 1992)
 Oscar Wilde, "Salomé" (1992)
 Napoli laulude kava (1992)
 Eesti laulude kava külalisetendusteks Saksamaal (Parchimis ja Rostockis 1992)

 Ugalas 
 Friedrich Schiller, "Don Carlos" (ka lavakujundus, 2000)

 Pärnu teatris Endla 
 Giuseppe Verdi, "Rigoletto" (ka lavakujundus, 2003)

 Näitusekujundused ja kuraatoritöö 
 Pärnu Uue Kunsti Muuseum, "Mees ja naine V" (suur saal; 1998)
 Tartu Rüütli Galerii, "Aapo Pukk: Kolmkümmend üks seeklit" (1998)
 Tallinna Sammas Galerii, "Agu Pildi XIX sajand" (2002)

 Teosed 
Raamatud
 "Mälestusi Euroopast", Tallinn, Vagabund 1995.
 "Kommentaarium. Kultuurikommentaare aastatest 1994–1996", Loomingu Raamatukogu 1997, nr 1–2. Tallinn (Valgus).
 "Reklaamikunst". Tallinn, BNS-i kirjastus 1998.
 "Klassitsism. Inimkeha retoorika klassitsistliku kujutavkunsti kaanonites", I–III. Tallinn, Tallinna Ülikooli Akadeemiline Raamatukogu 2005 (trükis).
 "Kelle tee on varjul". Luuletused. Tallinn, Eesti Ekspressi Kirjastus 2005.
 "Reklaam & imagoloogia : mõistevara". Tallinn, Vara-abi 2007 ja 2008
 "Reklaam & imagoloogia : mõistevara". 2., täiendatud trükk. Tallinn, Infotele 2010.
 "Propaganda sõnastik". 2011.
 "Propagandasõda : teooria ja praktika". Tallinn, EKSA 2015. 
 "Minu Goethe". Tartu, Ilmamaa 2018.
 "Luule ja tõde". Tartu, Ilmamaa 2019.
 "Inimese ilu : kümme esseed". Tartu, Ilmamaa 2020.
 "Minu sekundid : protokoll 2019". Tallinn, EKSA 2020.
 "Hilised sirelid : Nachlaß 1975-2020". Tallinn, EKSA 2021.
 "Eesti keele ruunid : paarsada mõistatust, paar tuhat vastust : iseõpik edasijõudnutele". Tartu, Ilmamaa 2022.
 "Kunstiraamat : 105 kõnekat teost". Tallinn, CelebMe 2025.

 Elektroonilised õppevahendid 
 Linnar Priimägi. Klassikaline kultuuriteooria I. Tallinn (CD-ROM) 2001.
 Linnar Priimägi. Imidžikujundus. Tallinn (CD-ROM) 2003.
 Linnar Priimägi. Propaganda tehnikad. Tallinn (CD-ROM) 2004.

Artikleid ja kommentaare
 Koos Maret Nukkega. Enesetapp ja kultuur. – Tervis, 1999, nr 4, lk 17.
 Mõtteavaldus. Indrek Petersoo. Triumf ja pisarad. – Sporditäht, 2002, nr 2, lk 41.
 Aed ja jõuluaeg. – Aed, 2002, nr 5, lk 4–7.
 Pure visual metaphor: Juri Lotman's concept of rhetoric in fine arts. – Sign Systems Studies, 2002, 30.2, ISBN 9985-56-711-0, lk 725–741.
 The problem of the autocatalytic origin of culture in Juri Lotman's cultural philosophy. – Sign Systems Studies, 2005, 33.1, lk 191–204. 
 Pedepüramiid – Eesti Ekspress, 9. august 2007.
 Semiosfääri piir. – Acta Semiotica Estica, 4, Tartu 2007, ISBN 978-9949-11-645-4, lk 11–25.
 Kriitika diskursus: minevik ja tänapäev. – Acta Universitatis Tallinnensis, A, Humaniora, 28, Tallinn 2008, ISBN 9789985585825, lk 46–57.
 Võistlus ja võitlus. – Looming, 2008, nr 7, lk 1102–1103.
 Veel kord mõistetest "kuulsus" ja "au" (kujutavkunsti ainese põhjal). – Acta Semiotica Estica, 5, Tartu 2008, lk 75–82.
 Kommentaar. Alo Lõhmus. Igapäevane keelepäev Helju Valsi köögilaua taga. – Postimees, 2. märts 2009.

 Liikmesus 
 Eesti Kirjanike Liidu liige (1985)
 Eesti Goethe Seltsi asutajaliige (1988)
 Euroopa Muusikateatrite Akadeemia asutajaliige (1992)
 Eesti Oscar Wilde'i Seltsi auliige (1995)
 Eesti Meediakoolitajate Liidu asutajaliige (1997)

 Tunnustus 
 1982 – Loomingu aastapreemia (arvustus ja artiklid)
 1983 – ajakirja Keel ja Kirjandus aastapreemia ("Puškin, magister vitae")
 1986 – ajakirja Teater. Muusika. Kino aastapreemia ("Valerio Zurlini "Tatarlaste kõrbest" ja metonüümilisest filmikeelest")
 1987 – Eesti Kinoliidu kriitikapreemia ("Seitse "teist"")
 1996 – Loomingu aastapreemia (luule ja arvustus)
 1996 – "Kunstikanali" aastapreemia (kunsti- ja kultuuripedagoogiline tegevus)
 1996 – ajakirja Teater. Muusika. Kino aastapreemia ("Farinelli" arvustus)
 1996 – Eesti Kultuurifondi aastapreemia ("Mälestusi Euroopast")
 1997 – Tallinna Pedagoogikaülikooli sotsiaalteaduskonna teaduspublitsistikapreemia ("Kommentaarium")
 2006 – Tallinna teenetemärk
 2019 – Tallinna Ülikooli kirjandusauhind (kogumik "Minu Goethe")
 2019 – Eesti Kultuurkapitali kirjanduse sihtkapitali aastapreemia ("Luule ja tõde“)

Isiklikku
Tal on tütar Hedvig ja poeg Tristan Priimägi.

Linnar Priimägi eelistab kanda valgeid riideid, kuna tal pole enda sõnul midagi varjata ega karta.

Muud
Linnar Priimäele on pühendatud Jaan Malini luuletus "Ükskord ammu kargas Tartu sügis..." (Looming 2009, nr 1).

 Viited 

 Välislingid 

 Sven Haljand. Lemmikraamat: Raamatugurmaan Linnar Priimägi Kroonika, 14. aprill 2000
 Verni Leivak. Linnar Priimägi: aastaid lahutatakse lõpust! (intervjuu). Urmas Vaino ja Vitali Kuznetsovi kommentaar. Postimees, 28. märts 2009
 Kirsti Vainküla, Kreitzberg tahab Priimäe naisega abielluda Eesti Päevaleht, 25. mai 2001
 Kalle Kurg, Priimägi kui avalik saladus Sirp, 8. juuli 2005
 Priimägi Saksa Gümnaasiumi peale vihane: no mida m***i? Käin nagu lits lapsega... Õhtuleht.ee, 3. november 2015
 Linnar Priimägi: mis nad on teinud minu koolist? Eesti Päevaleht, 11. november 2015
 Linnar Priimägi demonsteeris intelligentsi: Angela Merkel näeb välja nagu taignast tehtud pühadekakk Postimees.ee, 27. september 2017
Olev Remsu. Priimäe loogikast: otsekui satuks prantslane vihmasel päeval Eestisse ja räägiks siis, kuidas siin kogu aeg sajab. Eesti Päevaleht, 14. juuli 2019

Kategooria:Eesti kunstiteadlased
Kategooria:Eesti luuletajad
Kategooria:Eesti kriitikud
Kategooria:Tartu Ülikooli õppejõud
Kategooria:Tallinna Ülikooli õppejõud
Kategooria:EYS Veljesto liikmed
Kategooria:Sündinud 1954